चोरी के प्रयास में दो को दो साल कैद
महिला पुलिसकर्मी के मकान में चोरी की नीयत से घुसे थे युवक
भास्करन्यूज | भिवानी
एकमहिला पुलिसकर्मी के मकान में चोरी की नियत से घुसे दो दोषियों को अदालत ने दो-दो साल कैद की सजा सुनाई है। इसके अलावा दोषियों को पांच-पांच हजार रुपये जुर्माना भी देना होगा। जुर्माना राशि नहीं देने पर उन्हें एक-एक महीने की अतिरिक्त कैद काटनी होगी। यह फैसला एसीजेएम अनमोल नायर की अदालत ने सुनाया है। अदालत में चले मुकदमे के अनुसार महिला पुलिसकर्मी छोटी देवी सेवा नगर में परिवार सहित रहती थी। पिछले साल जनवरी में उनकी ड्यूटी बीटीएम चौकी में थी।
उसी दौरान उनके मकान में 30 जनवरी की रात दो युवक चोरी की नीयत से घुस गए। मगर परिवार के सदस्यों की सजगता के चलते वे युवक चोरी नहीं कर पाए। इसके बाद वे युवक एक फरवरी की रात फिर से छोटी देवी के घर चोरी की नीयत से घुस गए। इस पर परिवार के सदस्यों ने हिम्मत दिखाते हुए हिसार के भाटोल निवासी प्रीतम और हांसी निवासी सुरेश को पकड़कर उन्हें पुलिस के हवाले कर दिया। उसी मामले में अदालत ने इन दोनों दोषियों को यह सजा सुनाई है।
hin_Deva hin_Deva awa_Deva hin_Deva hin_Deva